Igor Bázlik

**Igor Bázlik** (* 5. december 1941, Banská Bystrica – † 18. november 2023, Bratislava) bol slovenský hudobný skladateľ a koncertný klavirista a dirigent.

Hudbu k piesňam zložil pre spevákov ako napr. Marcela Laiferová, Monika Stanislavová, Zora Kolínska, Tatiana Hubinská, Ivan Krajíček, Karol Duchoň, Peter Stašák, Marika Gombitová, Helena Blehárová, Eva Kostolányiová, Jana Kociánová a mnohých ďalších.

V roku 1958 zmaturoval na Jedenásťročnej strednej škole v Banskej Bystrici. Po maturite odišiel na konzervatórium do Bratislavy. Po jeho úspešnom absolvovaní v roku 1962 nastúpil na Vysokú školu múzických umení v Bratislave, ktorú ukončil v roku 1966.

Ako absolvent sa stal hudobným redaktorom Československého rozhlasu v Bratislave, neskôr tam pôsobil ako hudobný režisér. Od roku 1979 pôsobí v slobodnom povolaní ako hudobný skladateľ, dirigent, hráč na klávesových nástrojoch a taktiež ako pedagóg hudobno-dramatického odboru Konzervatória v Bratislave.

Igor Bázlik bol autorom okolo 2000 skladieb. Jeho dielom sú 2 opery, 4 muzikály, okolo 600 tanečných piesní, množstvo scénickej hudby k činohrám, rozhlasovým a televíznym hrám, ako aj hudby k filmom. Skomponoval viaceré zborové skladby, upravoval ľudové piesne a známy je aj svojimi skladbami pre deti.

Bol spoluautorom *Hymny Univerzity Mateja Bela*. Hudbu skomponoval Igor Bázlik a text napísal Alojz Čobej. *Hymna Univerzity Mateja Bela* prvýkrát bola uvedená 10. júna 2003 počas inaugurácie rektora Univerzity Mateja Bela.

Vystupoval na koncertoch so sólistami Opery SND, ale aj spevákmi šansónov či židovských piesní. Doprevádzal aj známych huslistov, napr, P. Uličného a Miroslava Dudíka.

## Ocenenia (časť)
* 1973 – Bronzová Bratislavská lýra za pieseň Chvála humoru, ktorú interpretovali Karol Duchoň a Eva Kostolányiová, text k piesni napísal Tomáš Janovic
* 1975 – Cena publika za pieseň Farebný sen, ktorú spievala Eva Kostolányiová
* 1977 – Strieborná Bratislavská lýra za pieseň Pieseň z obloka, ktorú interpretovala Marika Klesniaková

## Dielo (časť)
### Film
* 1973 *Burza* - dokumentárny film Petra Solana
* 1985 *[[Tri krát tri je deväť]]* – TV
* 1986 *[[Polepetko]]* – TV
* 2006 *Ekomorfóza* – animovaný film, réžia: František Jurišič
* 1975 – 2005  cca. 450 animovaných filmov - Večerníčkov pre deti

### Divadlo
* *[[Polepetko]]* – detský operný muzikál – autori: Peter Stoličný, text piesní – Ján Štrasser, hudba Igor Bázlik
* *[[Plné vrecká peňazí]]* –   muzikál s reprízami nad  tisíc v divadlách doma i v zahraničí
* *Konečne slobodný!* – divadelná hra, réžia: Pavol Haspra
* *Verná nevera* – muzikál, réžia: Matúš Oľha
* Všetky inscenácie v SND od r.1986 až do smrti P. Haspru

### Diskografia
* 1973 *Ráno na šiestom peróne – [[Jana Kocianová]]/Je modrý deň – [[Jana Kocianová]],(hudba Igor Bázlik)* – Opus 90 43 0311 h, SP
* 1977 *Hry jari - [[Helena Vrtichová]]/Pieseň z obloka – [[Marika Klesniaková]],(hudba Igor Bázlik)* – Opus 91 43 0442, SP
* 1978 *Plné vrecká peňazí - Bázlik ◦ [[Ján Solovič|Solovič]] ◦ [[Milan Lasica|Lasica]] ◦ [[Július Satinský|Satinský]]* - Opus 91 28 0023, 1978, LP	
* 1982: *Nesiem Vám noviny* - Opus, 9137 0259, EP, spieva: Hanka Hulejová, aramžmány: Igor Bázlik, OĽuN strana A - Nesiem Vám noviny, diriguje: Zdeněk Macháček, OĽuN strana B - Už k nám prišla zima, diriguje: Július Karaba
* 1984: *[[Tri krát tri je deväť|3x3=9]]* – Opus 9118 1514, LP, hudba
* 1987: *[[Polepetko]] ([[Peter Stoličný]], text piesní [[Ján Štrasser]], hudba Igor Bázlik*) – Opus 9118 1975, LP,
* Ďalších asi 100 piesní

### Skladby, hudobné diela
* *Otče náš*
* *Príď, Duchu Svätý*
* *Štyri symfonické rozprávky*
* Musica Slovaca - pre symfonický orchester
* Carpe diem - objednávka Košickej filharmónie, hrané i v zahraničí napr. v Chile, Rakúsku a Česku

## Pozri aj
* Bratislavská lýra - autor 8 piesní v rámci jej trvania

## Referencie

## Externé odkazy
* Hudobné centrum
* Osobnosti.sk - Igor Bázlik
* Music-moni.sk na Internet Archive - hudobná agentúra v rokoch 2002 - 2009

Kategória:Slovenskí hudobní skladatelia
Kategória:Slovenskí hudobní pedagógovia
Kategória:Autori a interpreti detskej hudby
Kategória:Slovenskí dirigenti
Kategória:Slovenskí klaviristi
Kategória:Pracovníci Československého rozhlasu
Kategória:SĽUK
Kategória:Absolventi Konzervatória v Bratislave
Kategória:Absolventi Vysokej školy múzických umení
Kategória:Osobnosti z Banskej Bystrice